Document ID: /roh_data/filtered/fineweb-2-filterrobots_roh.jsonl.gz/7411

La Val Müstair vegn er vinavant a dar suttetg a requirents d'asil en la «Chasa Muntanella». Il chantun prolunghescha il contract da prestaziun cun il gestiunari da l'alloschi da gruppas a Valchava.
Sco quai ch'il departament da giustia communitgescha, saja quai necessari per ch'il chantun possia garantir las capacitads. Er quest onn saja numnadamain da quintar ch'i vegnia attribuì al chantun in grond dumber da requirents d'asil.
La «Chasa Muntanella» cun plaz per 50 requirents d'asil era vegnida messa en funcziun a curta vista il november passà.
RR novitads 10:00